**Dispozícia**

1. **Vypracujete obchodný list**.

Text vhodne štylizujte podľa zadania. Odvolávacie údaje, heslovitý obsah listu vhodne doplňte, dátum dnešný, vybavujete Vy. Meno a funkciu podpisujúceho doplňte podľa zadania.

Firma IZOMAT, spol. s r o , so sídlom v Nitre, ulica Alexyho 210, PSČ 949 01, by rada rozšírila svoju odberateľskú klientelu, a z tohto dôvodu chce informovať akciovú spoločnosť KROMVEX, pôsobiacu na ulici Akademická 567/A v Seredi, PSČ 926 01, o svojom novom výrobnom programe. List je adresovaný riaditeľovi spoločnosti Ing. Jurajovi Novákovi, podpisuje ho asistentka riaditeľa Ing. Eva Hudáčová. Firma IZOMAT sa zaoberá výrobou a predajom výrobkov z minerálnej vlny na izoláciu stavebných konštrukcií a technologických zariadení s možnosťou ich využitia v priemysle, obchode, skladoch, či domácnostiach. Súčasťou ich ponuky sú i výrobky vyrobené podľa špecifických požiadaviek zákazníka a dodanie tovaru ich vlastnými dopravnými prostriedkami.

1. **Vyhotovte tabuľku**

Firma Katprospekt, s. r. o. v roku 2015 vytvorila nasledovný výrobný program:

Druhy: stojan na prospekty, korková tabuľa, skartovací stroj, otočná skriňa na zakladače, kancelársky vozík, rokovací stôl.

Katalógové číslo: 714200; 654322; 458720; 522799; 355411; 211478.

Množstvo: 4; 3; 1; 2; 1; 1.

Cena za kus bez DPH v €: 250,50; 32,04; 195,40; 120,20; 116,30; 269,50;